stanford-oval/wikipedia huggingface dataset:
Pyörösätkin
Elinympäristö

Pyörösätkin kasvaa emäksisissä, rehevissä järvissä ja murtovedessä suojaisissa paikoissa liejupohjalla. Laji kasvaa tavallisesti yli metrin syvyydessä.
Aiheesta muualla

Laji.fi: Pyörösätkin (Ranunculus circinatus)
Kasviatlas 2020: Pyörösätkimen (Ranunculus circinatus) levinneisyys Suomessa
Pinkka – Lajintuntemuksen oppimisympäristö: Pyörösätkin (Ranunculus circinatus)
Pyörösätkinkasvusto Puolassa.
Pyörösätkimen jäykät lehdet eivät mene suppuun vedestä nostettaessa.
Renate Kern

Renate Kern (23. tammikuuta 1945 – 18. helmikuuta 1991) oli saksalainen iskelmälaulaja. Hän levytti salanimellä Nancy Wood myös countrymusiikkia Yhdysvalloissa. Hän sairastui elämänsä myöhemmässä vaiheessa masennukseen ja teki itsemurhan hirttäytymällä 46-vuotiaana. Hänen elämästään on tehty dokumenttielokuva Und vor mir die Sterne (1998).
Kernin tunnetuimpia iskelmiä ovat "Bis morgen" (1966), "Du musst mit den Wimpern klimpern" (1968) ja "Alle Blumen brauchen Sonne" (1970).
Radio Ga Ga

| ”Radio Ga Ga” Queen |
| --- | --- | --- |

Singlen tiedot
 Albumilta: The Works
 Julkaistu: 23. tammikuuta 1984
 Tuottaja(t): Queen ja Mack
 Tyylilaji: poprock, pop, synthpop
 Levy-yhtiö: EMI
Queenin muut singlet
| ”Back Chat” 1982 | ”Radio Ga Ga” 1984 | ”I Want to Break Free” 1984 |
Radio Ga Ga on brittiläisen rock-yhtye Queenin vuonna 1984 julkaisema kappale albumilta The Works. Kappale julkaistiin singlenä 23. tammikuuta 1984 sekä 7- että 12-tuumaisella vinyylillä. Kappale on yhtyeen rumpalin Roger Taylorin säveltämä. Singlen B-puolen kappaleena on kitaristi Brian Mayn säveltämä "I Go Crazy".
Kappaleet

Radio Ga Ga (Taylor)
I Go Crazy (Brian May)
Radio Ga Ga (Extended Version) (Taylor)
Radio Ga Ga (Instrumental Version) (Taylor)
I Go Crazy (May)
Kokoonpano

Freddie Mercury – laulu
Brian May – kitara
Roger Taylor – rummut, koskettimet
John Deacon – basso
Lisäksi
Fred Mandel – syntetisaattori
Rae Sremmurd

| Rae Sremmurd |
| --- | --- |
 Slim Jxmmi (vas.) ja Swae Lee (oik.) esiintymässä vuonna 2015.
Tiedot
Toiminnassa:  2013–
Jäsenet:  Swae Lee   Slim Jxmmi  
Levy-yhtiö:  EarDrummers   Interscope Records  
Infobox OKNimi-testi OK: 
Rae Sremmurd on yhdysvaltalainen rap-duo, jonka muodostavat veljekset Slim Jxmmi (Aaquil Brown) ja Swae Lee (Khalif Brown).
Veljekset syntyivät Whittierissä, mutta äitinsä työpaikan takia he muuttivat usein. He varttuivat Tupelossa ja aloittivat musiikkiuransa perustamalla Dem Outta St8 Boyzin Jemiah Middlebrooksin kanssa. Heidän äiti ja isäpuoli erosivat ja täten joutuivat kodittomiksi. He muuttivat hylättyyn asuntoon, jatkoivat musiikin tekemistä ja alkoivat pitämään juhlia levittääkseen nimeään.
Vuosia myöhemmin veljekset erkanivat omalle tielleen tuottajan Mike WiLL Made-Itin avulla. He solmivat levytyssopimuksen hänen levy-yhtiölle EarDummersille ja julkaisivat ensimmäisen kappaleen "We" helmikuussa 2014. Sittemmin he ovat julkaisseet kolme studioalbumia: SremmLife, SremmLife 2, SR3MM. Kesäkuussa 2022 he ilmoittivat neljännestä albumista Sremm4Life.
Diskografia

SremmLife (2015)
SremmLife 2 (2016)
SR3MM (2018)
Sremm4Life (2022)
Aiheesta muualla

Virallinen sivusto
Radio Jihad... SRJTNT vol. 2

| Radio Jihad> .. Syrjäytynyt vol. 2 Julma-Henri |
| --- | --- | --- |

Studioalbumin tiedot
 Julkaistu: 14. joulukuuta 2011
 Formaatti: CD
 Tuottaja(t): DJ Polarsoul, RPK
 Tyylilaji: rap, hardcore hip hop, dubstep, trap, trip hop, grime
 Kesto: 61.13
 Levy-yhtiö: Mörssi
Listasijoitukset
  Suomen virallinen lista: 49.
Julma-Henrin muut julkaisut
| ”HENRI” 2011 | Radio Jihad... Syrjäytynyt vol. 2 2011 | Euro Crack EP 2012 |
Radio Jihad... SRJTNT vol. 2 on rap-artisti Julma-Henrin 14. joulukuuta 2011 julkaistu studioalbumi. Sen julkaisi Mörssi. Albumin kaikki biitit on tehnyt DJ Polarsoul ja RPK. Albumin masteroinnista vastaa Bommitommi. Albumin kappaleista ”Punainen”, ”Radio Jihad” ja ”Kauppaan kauppaan” on julkaistu musiikkivideot. Albumin on tuottanut kokonaan DJ Polarsoul, paitsi kappaleen ”Punainen” remixversion on tuottanut RPK. Albumi nousi Suomen virallisen listan 49. sijalle.
Kappaleet

SRJTNT vol. 2
Kauppaan kauppaan
Punainen
Se syö
Radio Jihad
Elämäntapa
Timantti (mukana Jontti)
Romantisoi rappioo
Liian pienet (mukana Joska)
Kiitos (mukana Juju, Konna, Asa)
Paremmin ku aiemmin (mukana C-Star)
1995 (mukana Super Janne)
Silmäterä
Irti
Punainen (mukana RPK) (RPK remix)
Arvostelut

Nyt.fi:
Redrum-187:
Soundi:
John Mearsheimer

John Mearsheimer vuonna 2007
John Joseph Mearsheimer (s. 14. joulukuuta 1947 New York, New York) on yhdysvaltalainen kansainvälisten suhteiden tutkija. Mearsheimer on yksi tunnetuimmista kansainvälisen politiikan tutkijoista, ja häntä on pidetty Kenneth Waltzin ohella uusrealismin tunnetuimpana edustajana.
Ura

Mearsheimer valmistui Yhdysvaltain sotilasakatemiasta (West Point) vuonna 1970 ja palveli viiden vuoden ajan Yhdysvaltain ilmavoimissa. Hänet ylennettiin kapteeniksi. Mearsheimer sai kansainvälisissä suhteissa maisterin arvon Etelä-Kalifornian yliopistosta vuonna 1974. Hän sai hallinnossa vuonna 1978 maisterin ja vuonna 1981 filosofian tohtorin arvon Cornellin yliopistosta. Mearsheimer osallistui tutkimustyöhön Brookings Institutionissa vuosina 1979–1980 ja Harvardin yliopistossa vuosina 1980–1982. Vuonna 1982 hänestä tuli politiikan tutkimuksen professori Chicagon yliopistossa, jossa hän vuonna 1996 sai nimityksen politiikan tutkimuksen R. Wendell Harrison -professoriksi. Hänet valittiin vuonna 2003 Yhdysvaltain taide- ja tiedeakatemian jäseneksi.
Kansainvälisten suhteiden tutkimus > Offensiivinen realismi

Mearsheimer on kehittänyt offensiiviseksi eli hyökkäykselliseksi realismiksi kutsutun uusrealismin version etenkin pääteoksessaan The Tragedy of Great Power Politics (2001). Mearsheimer jakaa uusrealismin kehittäjän Kenneth Waltzin kanssa ajatuksen kansainvälisen järjestelmän anarkisesta rakenteesta valtioiden käyttäytymistaipumusten pääselittäjänä, mutta hänen mukaansa valtiot eivät tavoittele vain itsesäilytystä, kuten Waltz väitti, vaan ne pyrkivät jatkuvasti lisäämään valtaansa kilpailijoiden kustannuksella. Suurvallat pyrkivät maksimoimaan oman osuutensa maailman vallasta saavuttaakseen ylivallan muihin suurvaltakilpailijoihin nähden.
Mearsheimerin mukaan kansainvälistä järjestelmää luonnehtii viisi otaksumaa.
kansainvälinen järjestelmä on anarkistinen;
valtioilla on käytössään sotilaallista voimaa, jota ne voivat käyttää muita vastaan;
valtiot eivät voi koskaan olla varmoja toisten valtioiden aikomuksista;
valtioiden perimmäinen olemus on pyrkiä säilymiseen, sillä kaikki muut pyrkimykset seuraavat siitä;
valtiot ovat rationaalisia toimijoita.
Tällaisessa kansainvälisessä järjestelmässä jokaisella suurvallalla on Mearsheimerin mukaan kolme tavoitetta.
Pyrkimys alueelliseen ylivalta-asemaan. Suurvallat pyrkivät maailmanvallan sijaan juuri alueelliseen ylivaltaan, sillä niiden sotilaallinen voima nojaa yhä maavoimiin, minkä vuoksi maailman meret toimivat esteinä maailmanvallalle.
Pyrkimys vaurauteen. Vauraus on sotilaallisen voiman perusta, minkä vuoksi suurvallat kilpailevat myös taloudellisesti.
Pyrkimys saavuttaa yliote ydinaseista. Suurvaltojen päämääränä ei ole pelkästään "kauhun tasapainoon" vaan mahdollisimman paljon ydinasevaltaa oman turvallisuuden tueksi.
Kansainvälisten suhteiden tutkimus > Kylmän sodan jälkeinen Eurooppa

Kylmän sodan päättymisen aikoina vuonna 1990 julkaistussa artikkelissaan Back to the Future: Instability in Europe After the Cold War Mearsheimer väitti, että mikäli kylmän sodan kaksinapainen maailmanjärjestys loppuisi, tuloksena olisi väistämättömästi paljon vaarallisempi moninapainen maailmanjärjestys. Mearsheimerin mukaan Neuvostoliiton vetäytyminen Itä-Euroopasta johtaisi myös Yhydsvaltojen vetäytymiseen Euroopasta, koska Neuvostoliiton taholta ei enää kohdistuisi hyökkäävää uhkaa, mikä aiheuttaisi lisää epävakautta kansainväliseen järjestelmään. Mikäli näin kävisi, Mearsheimer suositteli, että Yhdysvaltojen tulisi rohkaista rajoitettua ja huolellisesti hallittua ydinaseiden leviämistä Euroopassa, jotta maanosan voimatasapaino säilytettäisiin tai luotaisiin uudelleen.
Kansainvälisten suhteiden tutkimus > Israelin tukeminen

Stephen Waltin kanssa kirjoittamassaan teoksessa The Israel Lobby and U.S. Foreign Policy (2001) Mearsheimer väitti voimakkaan painostusryhmän vinouttavan Yhdysvaltain ulkopolitiikkaa maan kansallisten etujen vastaisella tavalla ehdottomalla Israelin tukemisella.
Kansainvälisten suhteiden tutkimus > Kiinan nousu

Mearsheimer on povannut Kiinan nousuun perustuvaa uutta maailmanjärjestystä vuodesta 2006 lähtien, ja kannattanut Yhdysvaltojen resurssien suuntaamista pois Euroopasta Kiinan kohtaamiseen. Mearsheimerin mukaan ennen pitkää Kiina tulee haluamaan alueelliseksi suurvallaksi tarvittaessa sotilaallista voimaa käyttäen. Tämä ajaa Kiinan naapurit Intian, Japanin, Singaporen, Etelä-Korean, Venäjän ja Vietnamin liittoutumaan Yhdysvaltojen kanssa padotakseen Kiinan voimaa.
Kansainvälisten suhteiden tutkimus > Ukrainan sota

Mearsheimer on kritisoinut lännessä valtavirtana olevaa tulkintaa Ukrainan sodasta niin vuoden 2014 Krimin miehityksen kuin myös vuonna 2022 alkaneen Venäjän hyökkäyksen yhteydessä. Hänen mukaansa sodassa on kyse siitä, että länsi on liberalismin huumassaan provosoinut Venäjän puolustamaan alueellista suurvaltarooliaan. Mearsheimer on väittänyt Yhdysvaltoja ja EU:ta suurimmiksi syyllisiksi sotaan Naton ja EU:n voimakkaan itälaajentumisen sekä Ukrainan demokratialiikkeen tukemisen vuoksi. Tilanteen juuret ulottuvat hänen mukaansa jo vuonna 2008 Bukarestissa pidettyyn Naton kokoukseen, jossa Ukrainan julistettiin tulevan Naton jäseneksi, ja siihen ovat vaikuttaneet etenkin Ukrainan venäläismyönteisen presidentin Viktor Janukovytšin syrjäyttäminen sekä lännen ja Ukrainen yhteyksien tiivistyminen 2010-luvun lopulla ja 2020-luvun alussa. Mearsheimerin mukaan Venäjän presidentti Vladimir Putin ei käyttäydy arvaamattomasti tai irrationaalisesti, kuten lännessä on ajateltu, vaan hän on geopolitiikan ja reaalipolitiikan ykkösluokan strategikko. Venäjän toiminnassa ei Mearsheimerin mukaan ole kyse irrationaalisista tai imperialistisista motiiveista vaan siitä, minkä Venäjä kokee uhaksi itselleen. Tilanteen ratkaisemiseksi Ukrainasta tulisi Mearsheimerin mukaan tehdä neutraali valtio Venäjän ja lännen välissä. Mearsheimerin mukaan Venäjä on laskeva suurvalta eikä sitä tarvitsisi millään lailla padota Naton laajentumisella, mutta sen oikeutetut alueelliset suurvaltaedut tulee ottaa huomioon. Mearsheimer ennusti jo vuonna 2014, ettei Venäjä tule perääntymään Ukraina-kysymyksessä ja etteivät lännen pakotteet toimi Venäjän suhteen, ja hän uskoo, että Ukraina ja Venäjä tulevat molemmat kärsimään sodasta sotilaallisesti ja taloudellisesti.
Kansainvälisten suhteiden tutkimus > Kritiikki

Mearsheimerin on väitetty tekevän Waltzin uusrealistisen teorian pohjalta pidemmälle meneviä johtopäätöksiä kuin Waltz itse ja suoristaneen teorian mutkia siinä määrin, että hän on jopa tehnyt enemmän haittaa uusrealismille ja sen maineelle kuin kukaan sen vastustajista. Mearsheimerin teoriansa soveltamisesta käytäntöön johtamia johtopäätöksiä on pidetty usein hätkähdyttävinä ja paikoittain suorastaan uusrealismin karikatyyrina.
Vaikka Mearsheimer itse on korostanut teoriansa johdonmukaisuutta, hänen kirjoituksiaan on pidetty epäjohdonmukaisina toistensa kanssa. Esimerkiksi Mearsheimerin Ukraina-analyysi vaikuttaa olevan ristiriidassa hänen ajatuksensa siitä, että suurvaltojen pitäisi juuri pyrkiä maksimoimaan oman osuutensa maailman vallasta, kanssa.
Mearsheimerin näkemyksiä on kritisoitu siitä, että hän jättää huomiotta valtioiden sisäpoliittisten tilanteiden merkityksen. Mearsheimer on esimerkiksi väittänyt, että toinen maailmansota syntyi pääosin järjestelmällisten syiden vuoksi, vaikka yleensä sodan on katsottu kummunneen Natsi-Saksan ideologiasta. Samoin Venäjän motiiveissa Ukrainan sodassa on katsottu olevan pikemminkin kyse sen oman sisäisen poliittisen järjestyksen ylläpitämisestä kuin ulkoisista geopoliittisista turvallisuusintresseistä.
Teokset

Conventional Deterrence (1983)
Liddell Hart and the Weight of History (1988)
The Tragedy of Great Power Politics (2001)
The Israel Lobby and U.S. Foreign Policy (yhdessä Stephen Waltin kanssa) (2007)
Why Leaders Lie: The Truth About Lying in International Politics (2011)
The Great Delusion: Liberal Dreams and International Realities (2018)
Rae Armantrout

Rae Armantrout vuonna 2014.
Rae Armantrout (s. 1947) on yhdysvaltalainen runoilija. Hän on Yhdysvaltojen länsirannikolla 1970-luvulla syntyneen kielirunouden koulukunnan eli language-ryhmän perustajia. Hän on Kalifornian yliopiston (San Diego) runouden ja poetiikan professori.
Armantroutin suomentajan Aki Salmelan mukaan Armantrout ei ole puhdasverinen language-ryhmäläinen, vaan hänen runoillaan "tuntuu kuitenkin olevan selkeä puhuja, joka samaistuu runoilijaksi itsekseen". Armantroutin läpimurtokokoelma oli Versed, josta hän on saanut kaksi palkintoa. Harri Nordellin mukaan runot ovat askeettisia ja monimielisiä, ja niille on ominaista fragmentaarisuus. Armantroutin – ja koulukunnan yleensäkin – runoissa on sitaatteja alkuperää kertomatta, esimerkiksi "Laulaos, runotar,/ kuka mitäkin on / tässä tulvassa // Uneksimisen vuo / kantaa kieltä mukanaan", jonka aloittaa säe Iliaasta.
Armantrout vieraili 2015 Helsingissä Runokuu-festivaalilla.
Suomennetut runot

Kunhan sanon: valitut runot.  Suomentanut Aki Salmela. Poesia, 2017.  ISBN 978-952-305-088-4.
Lännen kieli: valikoima uudempaa amerikkalaista runoutta . Suomentanut ja toim. Markku Into. Tammi, 1993. ISBN 951-31-0086-3.
Ajatus että he näyttelivät uudestaan jotakin
Mies taputti naisen takapuolta
Vasta-kertomus
Palkinnot ja tunnustukset

Pulitzer-palkinto 2010 teoksesta Versed (2009)
National Books Critics Circle Award  teoksesta Versed (2009)
The New York Timesin luettelossa vuoden 2007 sadasta merkittävästä kirjasta: teos Next Life (2007)
Rakennekerrokset

Rakennekerrokset (myös päällysrakenne) tarkoittavat esimerkiksi tien pohjakerroksia. Rakennekerrokset on toteutettava huolellisesti, sillä muuten routa tai liikenteen kuormitus hajottaa päällysteen. Myös luonnonkivistä tai betonikivistä ladottujen kiveysten alle tehdään rakennekerrokset. Tuleva liikenne vaikuttaa rakennekerrosten korkeuteen: mitä raskaampi liikenne päällysteellä kulkee, sitä kantavampia eli korkeampia kerrosten on oltava.
Kerrokset

Päällyste
Asennushiekka (riippuen päällysteestä)
Kantava kerros
Jakava kerros
Suodatinkerros
Pohjamaa
Pohjamaa ja suodatinkerros muodostavat alusrakenteen, loput kerrokset ovat päällysrakenne. Suodatinkerros ja jakava kerros muodostavat yhdessä tukikerroksen.
Rakennekerrosten rakentaminen ja materiaalit

Pohjamaa tasoitetaan suunnitellun kaltevuuden ja korkeuden mukaan, tarvittaessa myös tiivistetään. Tukikerroksen alle levitetään usein suodatinkangas, joka voi myös toimia koko suodatinkerroksena. Suodatinkerroksen tarkoituksena on estää alus- ja päällysrakenteita sekoittumasta. Yleensä suodatinkerroksena on hiekkaa, jonka maksimiraekoko on 2 cm.
Jakavana kerroksena käytetään kalliosta tai sorasta murskattua kiviainesta, jossa suurimmat kappaleet ovat käyttökohteesta riippuen 56 tai 90 mm. Samoja materiaaleja käytetään myös kantavassa kerroksessa, mutta silloin niiden maksimiraekoko on 31 tai 56 mm. Kantavan kerroksen tarkoitus on lisätä rakenteiden kantavuutta ja tasata alusta päällystettä varten. Pihalle, jonka halutaan kestävän henkilöautoja, riittää hyvin kantavalla ja routimattomalla maalla 15 cm:n paksuinen kantava kerros sorasta. Jos maaperä on routivaa, tarvitaan vähintään 30 cm:n paksuinen tukikerros; vastaavan tukikerroksen paksuus Pohjois-Suomessa voi olla jopa 70 cm.
Päällyste

Päällysteenä on useimmiten kiviä, laattoja, soraa tai asfalttia. Ulkonäön lisäksi päällysteelle on muitakin vaatimuksia: sen pitää olla kulutuksen- ja säänkestävä, helppo pitää puhtaana ja kunnossa ympärivuotisesti eikä se saa olla liukas.
Päällysteestä riippuen sen alle laitetaan asennushiekkakerros, joka on hienoa hiekkaa. Betonikivien ja -laattojen alle laitetaan 3–4 cm paksu asennushiekkakerros, luonnonkiville sitä tarvitaan 10–15 cm.
Aiheesta muualla

Raskasta liikennettä kestävien betonikiveysten rakennekerrosten mitoitusohje (Arkistoitu – Internet Archive)
Tiesitkö? Teissä on monia kerroksia ja niillä kaikilla on oma tarkoituksensa, Väylävirasto
Kasa graniittisia katukiviä Oulussa.
Remember Me (täsmennyssivu)

Remember Me voi tarkoittaa jotain seuraavista:
Remember Me, vuoden 2010 elokuva
Remember Me, BBC:n televisiosarja vuodelta 2014
”Remember Me”, jakso televisiosarjassa Star Trek – uusi sukupolvi
”Remember Me”, Diana Rossin single vuodelta 1970
Remember Me, videopeli vuodelta 2013
Remember Me, Mary Higgins Clarkin kirja (suom. Muisto ei kuole)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Remember Me”, voi hakea sivunnimihaulla, laajalla sivunnimihaulla tai tekstihaulla.
Remember (Becky Hillin ja David Guettan kappale)

| ”Remember” Becky Hill & David Guetta |
| --- | --- | --- |

Singlen tiedot
 Albumilta: Only Honest on the Weekend
 Julkaistu: 18. kesäkuuta 2021
 Formaatti: digitaalinen lataus
 Tuottaja(t): David Guetta, Franky Wah
 Tyylilaji: Dance
 Kesto: 02.40
 Levy-yhtiö: Polydor Records, Eko
Becky Hillin muut singlet
| ”Last Time” 2021 | ”Remember” 2021 | ”My Heart Goes (La Di Da)” 2021 |
David Guettan muut julkaisut
| ”Impossible” 2021 | ”Remember” 2021 | ”If You Really Love Me (How Will I Know)” 2021 |
Remember on brittiläisen laulaja-lauluntekijän Becky Hillin ja ranskalaisen DJ-tuottajan David Guettan musiikkikappale. Sen julkaisivat Polydor Records ja Eko Music Group Hillin "Only Honest on the Weekend" -debyyttistudioalbumin neljäntenä singlenä 18. kesäkuuta 2021. Kappaleen ovat sanoittaneet Hill, Guetta, Karen Poole, Kye Elliot Sones, Lewis Thompson sekä Luke Storrs, joista Guetta myös tuotti sen Franky Wahin kanssa. Kappaleen musiikkivideon ohjasi Carly Cussan ja se julkaistiin singlen julkaisupäivänä.
Remember oli kaupallisesti kohtalainen menestys päästyään singlelistan viiden parhaan joukkoon Irlannissa, Isossa-Britanniassa ja Norjassa sekä kymmenen parhaan joukkoon Alankomaissa. Lisäksi kappale myi Isossa-Britanniassa kultaa.
Käännös suomeksi
RAC-ralli 1991

|  RAC-ralli 1991 |
| --- | --- |
 14. osakilpailu 14 osakilpailusta kaudella 1991. 
Ajankohta:  24. – 27. marraskuuta 1991
Pituus:  37 erikoiskoetta, 565,51 km


Palkintokoroke
Voittaja:   Juha Kankkunen    Juha Piironen  (Martini Lancia)
Toinen:   Kenneth Eriksson    Staffan Parmander  (Mitsubishi Ralliart Europe)
Kolmas:   Carlos Sainz    Luis Moya  (Toyota Team Europe)
RAC-ralli 1991 (virallinen nimi Lombard RAC Rally) oli rallin maailmanmestaruussarjan viimeinen kilpailu kaudella 1991. Kilpailu järjestettiin 24. – 27. marraskuuta 1991 Harrogatessa.
Reitti

Erikoiskokeiden yhteispituus oli 565,51 kilometriä. Walesin erikoiskokeet olivat nyt taas mukana reitillä. 244-kilometrisen tiistain reitti Grizedalen ja Kielderin alueilla jatkui myöhään iltaan ja sisälsi 40-kilometrisen Pundershaw'n erikoiskokeen. Päätöspäivä Yorkshiressa sen sijaan oli vain neljän erikoiskokeen mittainen.
Pistetilanne

Kauden 1991 kuljettajien mestaruus ratkesi kilpailussa Juha Kankkuselle. Carlos Sainz oli kauden aikana haastaja ja mestaruuden ratkaisu siirtyi kauden päättävään RAC-ralliin. RAC-rallissa Sainzilla oli useita ongelmia ja hän ajoi kolmanneksi, jolloin Kankkunen voitti kolmannen mestaruutensa.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Juha Kankkunen |  Juha Piironen | Lancia Delta Integrale 16V | 5:46:43 | 0.0 |  |
| 2. |  Kenneth Eriksson |  Staffan Parmander | Mitsubishi Galant VR-4 | 5:49.35 | +2.52 |  |
| 3. |  Carlos Sainz |  Luis Moya | Toyota Celica GT-Four | 5:52.43 | +6.00 |  |
| 4. |  Timo Salonen |  Voitto Silander | Mitsubishi Galant VR-4 | 5:55.34 | +8.51 |  |
| 5. |  Ari Vatanen |  Bruno Berglund | Subaru Legacy RS | 5:56.50 | +10.07 |  |
| 6. |  François Delecour |  Daniel Grataloup | Ford Sierra Cosworth 4x4 | 6:02.04 | +15.21 |  |
| 7. |  Hannu Mikkola |  Johnny Johansson | Mazda 323 GT-X | 6:02.41 | +15.58 |  |
| 8. |  Marc Duez |  Klaus Wicha | Toyota Celica GT-Four | 6:08.44 | +22.01 |  |
| 9. |  Bruno Saby |  Jean-François Fauchille | Lancia Delta HF Integrale 16v | 6:10.42 | +23.59 |  |
| 10. |  Louise Aitken-Walker |  Christina Thörner | Ford Sierra Cosworth 4x4 | 6:23.29 | +36.46 |  |
Lähde:
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 1991
Monaco
Ruotsi
Portugali
Kenia
Ranska
Kreikka
Uusi-Seelanti
Argentiina
Suomi
Australia
Italia
Norsunluurannikko
Espanja
Iso-Britannia
Rallin maailmanmestaruussarjan Walesin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019
Radiohitit

| Radiohitit Aamupojat |
| --- | --- | --- |

Studioalbumin tiedot
 Äänitetty : BlueRoom Studio
 Julkaistu: 27. toukokuuta 2009
 Tuottaja(t): Anssi Honkanen
 Tyylilaji: pop, elektroninen musiikki
 Kesto: 43.00
 Levy-yhtiö: Universal Music
Listasijoitukset
  Suomen virallinen lista: 5.
Radiohitit on suomalaisen Aamupojat-yhtyeen vuonna 2009 julkaistu esikoisalbumi. Albumi sisältää muun muassa kappaleen ”Beibi älä vonkaa”.
Albumi julkaistiin toukokuun 2009 lopulla ja nousi heti debyyttiviikollaan Suomen virallisen albumilistan viidenneksi.
Kappaleet

Beibi älä vonkaa – 3.30 (säv. Anssi Honkanen, san. Honkanen & Renne Korppila)
Tänä iltana – 3.39 (säv. J. Saastamoinen, san. Iivari Airaksinen)
Muuvit – 3.02 (säv. ja san. Morillo Erick ja Quashie Mark, suom. san. Honkanen & Korppila)
Junttidiskon kuninkaat – 3.35 (feat. Frederik, säv. Honkanen, san. Honkanen & Korppila)
Pummi – 3.05 (feat. Toni Wirtanen, säv. Honkanen, san. Honkanen & Korppila)
Eurodance – 4.22 (feat. Waldo ja Movetronin Päivi, säv. Honkanen, san. Honkanen & Korppila)
Kesäpojat – 3.32 (säv. Honkanen, san. NRJ:n kuuntelijat)
IRC-Galleria – 3.30 (säv. ja san. Honkanen)
Heiluta sun joulukinkkua – 2.55 (feat. Elastinen, säv. Honkanen, san. Honkanen, Korppila & Elastinen)
Illan viimeinen hidas – 3.35 (säv. Honkanen, san. Korppila)
Beibi älä vonkaa – 5.03 (JS16 remix)
Kokoonpano

Anssi Honkanen – laulu
Renne Korppila – laulu
Arvostelut

Stara.fi:
Puolikova kuitulevy

Puolikova kuitulevy eli rakennekuitulevy on rakennustarvikkeena käytettävä puukuiduista puristamalla valmistettu kuitulevy. Levyn valmistukseen käytetään puuhaketta joka hajotetaan hienoksi kuiduiksi.
Valmistus

Suomessa kuitulevy valmistetaan niin sanotulla märkämenetelmällä. Kuivamenetelmällä valmistettua puolikovaa puukuitulevyä nimitetään MDF-levyksi.
Materiaalina käytetään pääasiassa puutuoteteollisuuden jätepuusta saatavaa haketta, osin koivukuitupuuta. Hake hajotetaan hienoiksi kuiduiksi ja saatu massa jauhetaan. Kuitujen sitoutuminen toisiinsa perustuu ensisijaisesti huopautukseen ja puun omaan liima-aineeseen, ligniiniin. Kuitujen joukkoon lisätään vettä ja mahdollisesti myös lisäaineita, kuten liimaa. Märkä massa ohjataan viiralle, jossa siitä puristetaan ylimääräinen vesi pois. Kuituraina katkaistaan puristustelojen jälkeen arkeiksi, jotka puristetaan. Puristuksen jälkeen levyt lämpökäsitellään lujuuden lisäämiseksi.